Tarraco Festes: de gener 2017
Cartell per al Concurs i Festa de Disfresses 2017 del Barri del Port del proper 24 de febrer
CARTELL PER AL CONCURS I FESTA DE DISFRESSES 2017 DEL BARRI DEL PORT, DINTRE DELS ACTES DEL CARNAVAL DE TARRAGONA 2017.
-Dia: Divendres 24 de febrer
-Lloc: Magatzem Festiu al c.St.Miquel,19
-Hora: 17h obertura de portes, 18h Concurs i posteriorment fins a les 23h Festa amb música, diversió, servei bar i les pizzes de Domino's Pizza España (Oficial).
L'acte comptarà amb la visita de les comparses del sèquit del Rei Carnestoltes (Escola de Ball Nou Ritme) i la Concubina (Disc45).
-Categories del concurs/Premis: Millor Disfressa Infantil (0-7 anys), Millor Disfressa Juvenil (8 a 14 anys), Millor Disfressa Adult (a partir de 15 anys), Millor Disfressa en Grup (de 3 a 10 persones).
Novetat: en categoria 'Tu cara me suena': Millor imitació individual i Millor imitació en grup (disfressa+actuació cantada o playback)
-Bases de participació: http://bit.ly/2k9ZqiZ
-Inscripció: http://cort.as/soTQ
-Esdeveniment facebook: http://cort.as/soPi
Publicat per Tarraco Festes en dimarts, de gener 31, 2017
Del 3 al 5 de març arriba la Fira Aquelarre de Tarragona al Pla de la Seu i voltants
Un any més, del 3 al 5 del mes de març, torna la Fira Aquelarre de la ciutat de Tarragona al Pla de la Seu i voltants on trobareu diferents parades d'artesania, alimentació, lectura del tarot, bruixes, productes naturals, taberna, corrupies... i molt més.
A més dissabte i diumenge durant tot el dia podreu veure mostra d'oficis del picapedrer, Mateuet, Mostra d'art amb forja dels germans Mercader, Passatge del misteri... etc.
Durant tot el diumenge, realització de l'acitivitat "El consell del Tarot", orgnitzat per l'Escola Mariló Casals, al carrer dels Oracles.
A continuació teniu tot el programa amb les activitats que hi faran durant aquests tres dies a la Fira Aquelarre de Tarragona.
- 19h Queimada i degustació (davant la taberna)
- 19:30h Cercavila pels carrers de la fira amb les bruixes de les quatre estacions acompanyat per violins. Al Pla de la seu podreu gaudir d'un ritual de desitjos.
- 12h Cercavila de La batucada embruixada de Els engrescats.
- 18:30h Cercavila emrbuixada pels carrers de la fira amb la Kobla del taulell i la bola encantada de Els joglars de la bota.
- 20:00h Espectacle de llum i so dels màgics a les escales del Pla de la seu.
- 20:15h Encanteri amb la música de l'arpa dels Joglars de la bota. Davant del Consell comarcal.
- 12h Espectacle de malabars, il·lisionisme i entreteniment pel grup dels Joglars de la bota. A les escales del Pla de la seu.
- 18:30h Cercavila embruixada per la Kobla del taulell amb la bola encantada dels Joglars de la bota.
- 19:00h Espectacle de màgia. Carrer de les Coques.
La Colla Castellera de Sant Pere Sant Pau s'emporta dos premis de la 'Nit de Castells'
En la nit d'ahir dissabte dia 28 de gener de 2017, la Colla Castellera de Sant Pere i Sant Pau van recollir a la gala de la 'Nit de Castells', celebrada al Centre Cultural de Valls, el premi "Descarregat", que reconeix una temporada de progressió rellevant amb un alt índex d'eficàcia i efectivitat, i el premi a una Campanya de Comunicació per l'espot 'Entre tots pugem', realitzat per Elena Gavaldà, i elaborat per motivar els castellers i simpatitzants de cara al pilar de 7 amb folre que van aconseguir a final de temporada.
Publicat per Tarraco Festes en diumenge, de gener 29, 2017
La plaça de la Font de Tarragona ha rebut el premi a la plaça de la temporada, un dels principals guardons de la Nit de Castells, celebrada avui al Centre Cultural de Valls. L'alcalde de Tarragona, Josep Fèlix Ballesteros, ha recollit el premi acompanyat de membres de la canalla de les quatre colles de la ciutat.
El premi, atorgat pel consell assessor de la Revista Castells, reconeix cada any una plaça que ha tingut un paper rellevant en la temporada anterior, fruit d'una diada significativa o de la seva dilatada trajectòria. En el cas de la plaça de la Font el jurat ha reconegut "la dimensió que ha assolit, gràcies a la diada Santa Tecla - primer diumenge de festes, que se suma a una dilatada i fidel història amb els castells des de 1863".
En el moment de recollir el guardó l'alcalde Ballesteros ha destacat que "els castells són un element imprescindible del cicle festiu de la ciutat i la plaça de la Font n'és, amb la plaça de les Cols i la Tarraco Arena Plaça, el principal epicentre". L'alcalde ha recordat el paper de la plaça com a escenari de les diades castelleres de Sant Joan, de Santa Tecla i d'arribada dels pilars caminant del dia de la Mercè, a més d'acollir la diada del primer diumenge de festes "que s'ha convertit en un referent gràcies al compromís de les colles participants, la passió amb què l'han rebut les aficionats i la constància de tots els actors implicats per tenir cura de tots els detalls". La diada, per exemple, va ser la primera a disposar d’un protocol propi que regulava aspectes com el sistema de rondes, l’entrada a plaça de les colles, el dispositiu sanitari o la distribució dels espais de canalla, entre d’altres.
L’any 2005 es va crear la diada del primer diumenge de festes, que des d’aleshores reuneix dues de les colles punteres del país i les dues millors colles de la ciutat en el marc dels actes de Santa Tecla i en pocs anys s’ha consolidat com una de les cites més importants de la temporada castellera. L’any passat, per exemple, s’hi van veure tres aletes de castells de deu pisos, set castells més de gamma extra i diversos castells de nou pisos.
Publicat per Tarraco Festes en dissabte, de gener 28, 2017
El termini és obert tant per a participar activament com per incloure propostes al programa.
Ja és obert el termini d’inscripció per a tots aquells locals, sales, programadors i entitats culturals, etc..interessats a participar en el Festival Internacional Dixieland de Tarragona 2017, que se celebrarà del 4 al 9 d’abril. Les inscripcions es poden fer tant per proposar un acte per tal que aparegui reflectit al programa, com per demanar un ajut per a realitzar una proposta relacionada amb el jazz durant el festival.
Els interessats poden presentar les seves propostes per ambdues convocatòries a través d’una sol·licitud fins al proper 10 de febrer. La convocatòria està oberta a les entitats culturals així com a les sales i locals de la ciutat que tinguin algun projecte a desenvolupar i/o oferir.
En el següent enllaç trobareu tota la informació i la fitxa d'inscripció per a participar tant en actes com en projectes:
Inscripció d’actes al programa del Festival Dixieland de Tarragona 2017
Inscripció de projectes al programa del Festival Dixieland de Tarragona 2017
Sergi Feijoo és des de divendres el nou cap de colla dels Xiquets de Tarragona
Sergi Feijoo és des de divendres el nou cap de colla de la Colla Castellera dels Xiquets de Tarragona.
Substitueix en el càrrec a l'anterior cap de colla, Nin Solé.
Els Xiquets de Tarragona ja tenen nou cap de colla i aquest serà Sergi Feijoo.
L'assemblea general celebrada aquest passat divendres dia 27 de gener de 2017 al Seminari ha elegit la candidatura que ell encapçalava com a nova junta tècnica dels Xiquets de Tarragona.
Georgina Amposta és la nova segona cap de colla, Oriol Falguera és cap de canalla, Álvaro Palomar cap de pinyes i Luis Úbeda cap de troncs.
Assumeixen el càrrec amb 190 vots a favor, 45 en blanc i 6 nuls.
El proper 16 de febrer arriba la Festa amb motiu del 25è aniversari de la URV a la TAP amb concert d'Oques Grasses
La Universitat Rovira i Virgili organitza una festa amb motiu del seu 25 Aniversari on podreu gaudir del concert de Oques Grasses i del seu nou disc que van publicar el 2016, a més d'aquest concert hi haurà un concurs de bandes URV que estarà realitzat pels mateixos estudiants de la universitat amb un premi a la millor banda.
Amb motiu d'aquest aniversari hi haurà animació, música, batucada per animar molt més la festa, pastís d'aniversari on es bufaran les espelmes, xanquers i un sorteig d'una moto per celebrar aquests 25 anys de la URV.
Una celebració on podran assistir estudiants actuals, estudiants d'altres generacions i obert a tot tipus de públic.
Tot això el 16 de Febrer a la Tàrraco Arena Plaça. No pots faltar a aquest gran festival de la Universitat Rovira i Virgili.
Entrades a la venda a partir de 5 €
Al seguent link les podeu adquirir:
https://www.4tickets.es/TAP/public/janto/?Nivel=Evento&idEvento=TAP44
El Grup Tympanum animarà demà diumenge la SB Hotels Marató de Tarragona
Aquest diumenge, dia 22 de gener de 2017, el Grup de Percussió Tympanum, de Tarragona, estarà animant la Marató de Tarragona a partir de les nou del matí (09:00h).
Per tercer any consecutiu, el Grup tarragoní de Percussió Tympanum animarà la Marató de Tarragona que patrocina el grup SB Hotels, en la seva setena edició. Una Marató que ha passat a anomenar-se SB Hotels Marató de Tarragona ja que abans s'anomenava Marató Costa Daurada.
Aixì que si aneu a veure la SB Hotels Marató de Tarragona gaudireu en directe de les exhibicions del Grup Tympanum, que ja han participat en moltissims events i festes de la nostra ciutat, els hem pogut veure a les Festes de Sant Magí, Santa Tecla i diverses festes més.
Demà diumenge, 22 de gener de 2017, a partir de les 9:00h al Port de Tarragona, el Grup Tympanum animant la SB Hotels Marató de Tarragona.
Publicat per Tarraco Festes en dissabte, de gener 21, 2017
Tres colles geganteres de Tarragona participen diumenge a la Trobada Gegantera a Constantí
Aquest proper diumenge, dia 22 de gener de 2017, diverses colles geganteres de la nostra ciutat com són els gegantons Manotes del Barri del Port, el Mariner i la Bruixa Petra, els Gegants del Serrallo i la Colla Gegantera del Col·legi Dominiques, estaran a Constantí per assistir a la presentació del nou Gegantó Balam i a la Trobada Gegantera, a càrrec de l'Associació Dance Power Constantí.
L'inici de la Trobada Gegantera serà a partir de dos quarts d'una del migdia (12:30) des de l'Ajuntament i que anirà fins a la Plaça de les Escoles Velles.
A part de les colles geganteres de Tarragona també participaran en aquesta trobada algunes colles més com: la Colla de Gegants del Catllar , Colla Gegantera de la Selva del Camp, Gegants d’Altafulla, Colla Gegantera de Vilallonga del Camp, Associació d’Amics de la Colla C.O.C.A. i Esbart Dansaire Constantí "El Casino".
Publicat per Tarraco Festes en dimecres, de gener 18, 2017
Aquest proper cap de setmana s'inicia el Curs de Gralla i Timbal de l'A.V.V. del Port
Des de l'Associació de Veïns del Port anuncien la data d'inici per al curs per apendre a tocar la gralla i el timbal que anteriorment ja vam comentar des d'aquest blog. Aquesta data d'inici del curs serà el proper cap de setmana i va dirigit a gent de totes les edats que hi estiguin interessats.
Els instructors d'aquest curs seran Tere i Rafa, i en el qual s'han apuntat set alumnes, per al moment, entre tots dos cursos. i que més endavant s'uniran (els dos cursos) per assajar conjuntament ja que l'objectiu primordial d'aquests cursos de gralla i timbal és poder tenir l'opció de formar part dels Grallers del Port que acompanyin als Gegants del Port en les seves sortides i balls.
Els dissabte 14 i 21 de gener seran les primeres classes, i donaran inici a les 10:00h les de tambor i a les 17:30h les de gralla. El divendres 27 de gener, també hi haurà classe de gralla a les 17:30h.
El local d'assaig serà el magatzem festiu del carrer Sant Miquel,19 i el preu per cada classe d'una hora és de 5€ socis i 6€ no socis.
Publicat per Tarraco Festes en divendres, de gener 06, 2017
Avui 4 de gener hi tindrà lloc el Concert de Nadal a càrrec del Cor Gospel Singtònics
Avui, dimecres 4 de gener de 2017, a l'Església del Col·legi Santa Teresa de Jesús, situat a la Rambla Nova, 79, hi tindrà lloc el Concert de Nadal a càrrec del Cor Gospel Singtònics.
El Concert donarà inici a les vuit del vespre (20:00h) i l'entrada a aquest serà totalment gratuita per a tothom que hi vulgui assistir.
Aquest Concert de Nadal a càrrec del Cor Gospel Singtònics ve organitzat per Rambla Music.
L'equip de Rambla Music proposa un model educatiu innovador, dinàmic i divertit que posa a l'abast de l'alumne tot un món d'experiències a través la música i dels seus valors. Constància, esforç, creativitat, compromís, gaudi i companyerisme estan presents en el dia a dia a les aules d'aquest nou espai docent al servei dels amants de la música.
Publicat per Tarraco Festes en dimecres, de gener 04, 2017
Demà 5 de gener a Bonavista hi tindrà lloc la Cavalcada de Reis pels carrers del barri
Demà, dijous dia 5 de gener, dia de la Cavalcada de Reis, al barri de Bonavista hi tindrà lloc l'arribada de Sas Majestats els Reis Mags d'Orient. A partir de les cinc de la tarda arribaran al barri de Bonavista els tres Reis Mags, Melcior, Gaspar i Baltassar per sortir pels carrers del barri a la Cavalcada.
Un cop hagi finalitzat la Cavalcada de Reis, un d'ells, més concretament el Rei Melcior, farà el la lectura del Pregó.
A continuació us mostrem els horaris per a la Cavalcada a Bonavista demà dia 5 de gener.
Sortida de la Cavalcada des del barri Buenos Aires
Recorregut per diversos carrers i finalitzarà a la Plaça de la Constitució.
Pregó a càrrec del Rei Melcior
Entrega de Premis dels Concursos de Balcons i de Postals.
Actes organitzats per l'Associació de Veins de Bonavista.
Aquest dissabte 7 de gener "La Colla Jove de Tarragona t'acompanya a donar sang"
Aquest dissabte al Local de la Colla Jove de Tarragona hi podreu fer un acte solidari i donar sang gracies a la campanya que han preparat per aquest dia "La Colla Jove t'acompanya a donar sang", tal com anuncien a traves de les seves xarxes socials.
A partri de dos quarts d'onze (10:30h) d'aquest dissabte dia 7 de gener, dia després de Reis, podreu passar-vos pel local social de la Colla Jove de Tarragona, situat al carrer Cos del Bou, 23, a la Part Alta de la ciutat, a fer la vostra donació de sang.
Hi estaran de 10:30h del matí fins les 13:30h del migdia.
Les donacions cauen un 25% al Nadal, i cada dia se'n necessiten 1.000 només a Catalunya.
La Colla Jove comença l'any amb un acte solidari.
El proper 5 de gener arriben els Reis Mags d'Orient a Tarragona i la tan esperada Cavalcada
Cada cop és més a prop l'arribada dels Mags d'Orient a la nostra ciutat, cada cop queda menys per a que els més petits puguin veure a Sas Majestats els Reis Mags d'Orient per Tarragona, i es que el proper dijous 5 de gener arriben via maritima des de terres d'Orient per desembarcar a la ciutat Melcior, Gaspar i Baltassar.
A partir de les 18:15h aproximadament faran l'arribada via mar al Serrallo - Moll de Costa els tres Reis Mags d'Orient on se'ls rebrà de la millor manera i que serà saludada per les sirenes dels vaixells i barques del Port, així com per les 21 salves pirotècniques.
A tres quarts de set (18:45h) es farà eñ disparament del primer tro d’avís que anuncia l'inici de la Cavalcada.
Serà a partir de les set de la tarda (19:00h) quan donarà inici la Cavalcada de Sas Majestats els Reis Mags des del carrer Reial, a la Part Baixa de Tarragona i que els tindrà que portar fins a la Plaça la Font on els estarà esperant l'alcalde de la ciutat, Josep Felix Ballesteros per fer-li entrega de la clau de la ciutat per poder fer arribar tots els regals a les cases.
La Cavalcada l'obrirà la Guàrdia Urbana motoritzada, l’esquadró de genets romans, la Guàrdia Urbana a cavall de gran gala i la carrossa del Fanal de la ciutat de Tarragona, i en la qual figuraran, entre d’altres, la carrossa de l’Estel que els ha guiat fins a la nostra ciutat, la de la Sínia per subministrar aigua a totes les seves bèsties, i les del Dromedari, el Camell i l’Elefant.
L'itinerari de la cavalcada de Reis serà el seguent:
Començarà al carrer Reial i seguirà per la plaça dels Carros, carrer Apodaca, plaça de la Mitja Lluna, carrer Unió, Rambla Nova (dos tombs), carrer Sant Agustí, carrer Portalet (ja a peu) i plaça de la Font, on els hi lliuraran les claus de la ciutat.
Durant tota la nit i matinada, els Reis Mags i els seus patges faran arribar els regals a tota la ciutat.
L'arribada a la Plaça la Font serà a dos quarts de nou (20:30) aproximadament, depenen del que duri la cavalcada, amb tocs dels clarins i timbales per saludar els tres Reis Mags. Per finalitzar hi haurà el missatge de pau a les nenes i els nens per part del Rei Melcior.
Els més petits podran agafar molts i molts caramels durant la Cavalcada de Sas Majestats els Reis Mags d'Orient.
A continuació teniu el mapa amb el recorregut que farà la Cavalcada i que portarà als tres Reis Mags des del Serrallo fins a la Plaça la Font.
Publicat per Tarraco Festes en dimarts, de gener 03, 2017
Vine a rebre als Reis Mags d'Orient el proper dia 5 de gener al barri del Serrallo
Un any més, el proper dia 5 de gener (dijous), dia de la cavalcada de Reis, rebran a Sas Majestats els Reis Mags d'Orient al barri mariner del Serrallo amb una concentració de timbalers i una gran rebuda.
Tot començarà a partir de dos quarts de vuit (19:30h) a l'església del Serrallo on hi haurà la concentració de timbalers.
Un quart d'hora més tard, a tres quarts de vuit (19:45h) donarà inici una desfilada amb els Timbalers pels carrers del barri maritim.
I per acabar, hi haurà la gran rebuda a Sas Majestats els Reis Mags d'Orient, a les vuit del vespre (20:00h) al Pantalà del Serrallo.
"Vine amb el teu timbal a rebre els Reis del Serrallo"
Organitzat pels Diables Voramar - Víbria de Tarragona.
El primer acte de l'any per part dels Diables Voramar - Víbria de Tarragona, i no és un acte qualsevol, rebre als Reis Mags d'Orient.
19:30h - Concentració de Timbalers a l'Església del Serrallo
19:45h - Desfilada de Timbalers
20:00h - Rebuda de Sas Majestats els Reis al Pantalà del Serrallo
El Patge Reial estarà els dies 2, 3 i 4 de gener per rebre les cartes dels més petits
Com ja sabeu el dia de Reis és molt a prop, el proper dia 5 de gener faran l'arribada a la ciutat pero abans qui visitarà Tarragona serà un dels Patges Reials per a que els més petits li puguin entregar la seva carta amb tot el que hagin demanat per aquest dia tan especial com serà el dia de Reis el proper 6 de gener.
El Patge Reial visitarà la ciutat i estarà al Pati de Jaume I de l'Ajuntament de Tarragona durant els propers dies 2, 3 i 4 de gener (dilluns, dimarts i dimecres) abans de que arribin Sas Majestats els Reis Mags d'Orient, i li podran fer l'entrega de la carta.
Estarà durant dues hores de sis de la tarda fins les vuit del vespre durant els dies indicats per a rebre a tots els nens i nenes de Tarragona i fer arribar les cartes als Reis Mags d'Orient.
Patge Reial al Pati Jaume I de l'Ajuntament de Tarragona els dies 2, 3 i 4 de gener de 18:00h a 20:00h.
Publicat per Tarraco Festes en dilluns, de gener 02, 2017